title: Az Európai Parlament (EU) 2017/1717 határozata (2017. április 27.) az Európai Rendőrségi Hivatal (Europol) 2015-ös pénzügyi évre szóló költségvetésének végrehajtására vonatkozó mentesítésről

text:
               29.9.2017

               HU

               Az Európai Unió Hivatalos Lapja

               L 252/313

         AZ EURÓPAI PARLAMENT (EU) 2017/1717 HATÁROZATA
   (2017. április 27.)
   az Európai Rendőrségi Hivatal (Europol) 2015-ös pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Rendőrségi Hivatal 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Rendőrségi Hivatal 2015-ös pénzügyi évre vonatkozó éves beszámolójáról szóló jelentésére, az Europol válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében a hivatal számára adandó mentesítésről szóló, 2017. február 21-i tanácsi ajánlásra (05873/2017 – C8-0070/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Rendőrségi Hivatal (Europol) létrehozásáról szóló 2009. április 6-i 2009/371/IB tanácsi határozatra (4), és különösen annak 43. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A8-0107/2017),

               1.

               mentesítést ad az Európai Rendőrségi Hivatal igazgatója számára az Europol 2015-ös pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Rendőrségi Hivatal igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 198. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 121., 2009.5.15., 37. o.

      (5)  HL L 328., 2013.12.7., 42. o.


title: A Tanács (KKBP) 2015/2051 határozata (2015. november 16.) a kézi- és könnyűfegyverek, valamint az azokhoz szükséges lőszerek tiltott felhalmozása és kereskedelme elleni küzdelmet célzó uniós stratégia keretében a Kézi- és Könnyűfegyvereket Ellenőrző Délkelet- és Kelet-európai Központ (SEESAC) által Délkelet-Európában végzett leszerelési és fegyverzet-ellenőrzési tevékenységek támogatásáról szóló 2013/730/KKBP határozat módosításáról

text:
               17.11.2015

               HU

               Az Európai Unió Hivatalos Lapja

               L 300/19

         A TANÁCS (KKBP) 2015/2051 HATÁROZATA
   (2015. november 16.)
   a kézi- és könnyűfegyverek, valamint az azokhoz szükséges lőszerek tiltott felhalmozása és kereskedelme elleni küzdelmet célzó uniós stratégia keretében a Kézi- és Könnyűfegyvereket Ellenőrző Délkelet- és Kelet-európai Központ (SEESAC) által Délkelet-Európában végzett leszerelési és fegyverzet-ellenőrzési tevékenységek támogatásáról szóló 2013/730/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 26. cikke (2) bekezdésére és 31. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A 2013/730/KKBP tanácsi határozat (1) értelmében az Unió hozzájárul a kézi-és könnyűfegyverek, valamint az azokhoz szükséges lőszerek Délkelet-Európában való tiltott terjedése és kereskedelme jelentette veszély csökkentésére irányuló Kézi- és Könnyűfegyvereket Ellenőrző Délkelet- és Kelet-európai Központ (SEESAC) projekthez.

               (2)

               A 2013/730/KKBP határozat révén támogatott projekt célja többek között a hagyományos fegyverek és lőszerek készleteire vonatkozó biztonsági előírások szigorítása és a készletgazdálkodás javítása (a továbbiakban: a tárolásbiztonsági komponens).

               (3)

               A 2013/730/KKBP határozat mellékletének 3.1. pontjának, a fent említett tárolásbiztonsági komponensről szóló pontjában Bosznia-Hercegovina, Koszovó (2), a Moldovai Köztársaság, Montenegró, Szerbia és Macedónia (Volt Jugoszláv Köztársaság) megnevezett kedvezményezettek, míg Albánia nem az.

               (4)

               A SEESAC végrehajtó ügynökség szerint (és az albán hatóságok egyetértésével) szükség van arra, hogy Albániát is felvegyék a tárolásbiztonsági komponens kedvezményezettjei közé és a 2013/730/KKBP határozat értelmében a források is rendelkezésre állnak ehhez.

               (5)

               A 2013/730/KKBP tanácsi határozatot ezért módosítani kell, hogy Albánia is a tárolásbiztonsági komponens kedvezményezettjei közé kerüljön,

         ELFOGADTA EZT A HATÁROZATOT:
   1. cikk
   A 2013/730/KKBP határozat melléklete 3.1. pontjának helyébe a következő szöveg lép:

      „3.1.   Nagyobb készletbiztonság az infrastruktúra fejlesztése és kapacitásépítés révén

      Célkitűzés
      E tevékenység révén mérséklődni fog a kézi- és könnyűfegyverek, valamint az azokhoz szükséges lőszerek terjedése és tiltott kereskedelme jelentette veszély a hagyományos fegyverek és lőszerek készleteire vonatkozó biztonsági előírások szigorítása és a készletgazdálkodás javítása által Albániában, Bosznia-Hercegovinában, Koszovóban (*), a Moldovai Köztársaságban, Montenegróban, Szerbiában és Macedónia Volt Jugoszláv Köztársaságban.
      Leírás
      A kettős megközelítést – 1. a tároló létesítmények biztonságosságának növelése három országban (3) és 2. a készletkezeléssel megbízott személyzet kapacitásának kiépítése (4) – követő 2010/179/KKBP tanácsi határozat sikeres végrehajtása révén jelentősen megszigorodtak a biztonsági előírások és csökkentek azok a kockázatok, amelyek a kézi- és könnyűfegyverek és az azokhoz szükséges lőszerek készleteinek nem kívánt terjedésével függnek össze. Ezekre az eredményekre építve a projekt második szakasza tovább fogja növelni a délkelet-európai fegyver- és lőszerraktárak biztonságosságát azáltal, hogy további célzott, a nemzetközi szintű legjobb gyakorlatoknak és normáknak megfelelő technikai és infrastrukturális támogatást biztosít. A projekttevékenységek támogatást fognak nyújtani Albánia, Bosznia-Hercegovina, a Moldovai Köztársaság, Montenegró és Macedónia Volt Jugoszláv Köztársaság védelmi minisztériumai, valamint a Szerb Köztársaság, Macedónia Volt Jugoszláv Köztársaság és Koszovó belügyminisztériumai számára a fegyver- és lőszerkészletek biztosításához szükséges berendezések beszerzése és beszerelése révén. Ezenfelül szükség esetén a készletek kezeléséért felelős személyzet képzésben fog részesülni. Azon helyszínek kiválasztása, ahol a biztonságot erősíteni fogják, a prioritásokat és a helyszínek biztonsági kockázatait alapul vevő értékelés alapján történik.
      A projekt konkrét tervezett tevékenységei a következők:

                  —

                  Albánia: a lőszerek és hagyományos fegyverek tárolására szolgáló, a Védelmi Minisztérium alá tartozó létesítmények (legfeljebb 2 létesítmény) biztonságosságának erősítése, többek között a létesítményt körülvevő kerítés és világítás, behatolásjelző riasztórendszerek, zárt láncú televíziós kamerák (CCTV) és telekommunikációs berendezések kiépítése és/vagy felújítása révén.

                  —

                  Bosznia-Hercegovina: a lőszerek és hagyományos fegyverek tárolására szolgáló, a Védelmi Minisztérium alá tartozó létesítmények biztonságosságának erősítése, többek között a létesítményt körülvevő kerítés és világítás, behatolásjelző riasztórendszerek, zárt láncú televíziós kamerák (CCTV) és telekommunikációs berendezések kiépítése és/vagy felújítása révén, kiegészítve az ENSZ fejlesztési programja és az EBESZ által elvégzett készletbiztosítási munkát.

                  —

                  Koszovó (*): a rendőrség készletkezelési képességeinek javítása képzés és a jelenlegi helyzet kiértékelése révén. Egy kis, helyi kézi-és könnyűfegyver- és lőszerraktár felújítása.

                  —

                  Macedónia Volt Jugoszláv Köztársaság: a Belügyminisztérium központi tároló létesítménye (Orman) biztonságosságának erősítése biztonsági berendezések beszerzése és az infrastruktúra fejlesztése, például a létesítmény körüli kerítés felújítása, CCTV berendezések és világítás, valamint a raktárakban új biztonsági ajtók beszerelése révén. A Macedónia Volt Jugoszláv Köztársaság Fegyveres Erői alá tartozó központi tároló létesítmény biztonságosságának erősítése, videokamerás megfigyelőrendszer beszerzése és felszerelése, a létesítmény körüli kerítés és az épület biztonságosságának javítása a kerítések megjavítása, új bejárati kapuk beszerelése és a lőszerraktárak biztonsági ajtóinak felújítása révén.

                  —

                  Moldovai Köztársaság: a Belügyminisztérium alá tartozó központi fegyver- és lőszerraktár (CAMD) biztonságosságának növelése, többek között biztonsági kerítések, belépés-ellenőrző rendszerek felszerelése és egy elektronikus fegyvernyilvántartás beszerzése révén.

                  —

                  Montenegró: a brezoviki lőszerraktár fizikai megerősítése, többek között a tárolásbiztonsági infrastruktúra átfogó fejlesztése. A tárolt fegyverek és lőszerek központi nyilvántartásának kifejlesztése.

                  —

                  Szerbia: a Belügyminisztérium alá tartozó fő kézi- és könnyűfegyver-tároló létesítmény biztonságosságának megerősítése, többek között videokamerás megfigyelőrendszer és belépésellenőrzés révén.

                  —

                  Regionális készletkezelési képzés: mind regionális szinten (évente), mind nemzeti szinten (szükség esetén).

            Projekteredmények és végrehajtási mutatók:
      A projekt végrehajtásának eredményeként nőni fog a biztonság Délkelet-Európában a tiltott kereskedelem veszélyének csökkentése révén, melynek eszközei a következők:

                  —

                  a kézi- és könnyűfegyverek tárolására szolgáló létesítmények biztonságosságának megerősítése Albániában (legfeljebb 2), Bosznia-Hercegovinában (4), Koszovóban (*) (1), a Moldovai Köztársaságban (2), Montenegróban (1), Szerbiában (1) és Macedónia Volt Jugoszláv Köztársaságban (2) az infrastruktúra biztonsági célú, mérhető fejlesztése révén,

                  —

                  a személyzet készletvédelmi kapacitásának a növelése képzés révén, amelyben a kedvezményezett országokból legalább 60 személy részesül majd, három műhelyfoglalkozás és nemzeti szinten nyújtott célzott képzés keretében.”.

   2. cikk
   Ez a határozat az elfogadásának napján lép hatályba.

      Kelt Brüsszelben, 2015. november 16-án.

            a Tanács részéről

            az elnök

         F. MOGHERINI

      (1)  A Tanács 2013/730/KKBP határozata (2013. december 9.) a kézi- és könnyűfegyverek, valamint az azokhoz szükséges lőszerek tiltott felhalmozása és kereskedelme elleni küzdelmet célzó uniós stratégia keretében a Kézi- és Könnyűfegyvereket Ellenőrző Délkelet- és Kelet-európai Központ (SEESAC) által Délkelet-Európában végzett leszerelési és fegyverzet-ellenőrzési tevékenységek támogatásáról (HL L 332., 2013.12.11., 19. o.).

      (2)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

      (3)  Horvátországban a Belügyminisztérium »MURAT« nevű Központi Fegyverraktárának biztonságát videokamerás megfigyelőrendszer felszerelésével növelték; Bosznia-Hercegovinában 41 biztonsági ajtót szereltek be, és a Védelmi Minisztérium négy olyan tároló létesítményének a biztonságát erősítették meg, ahol kézi- és könnyűfegyvereket, valamint azokhoz szükséges lőszereket raktároznak; a Montenegrói Védelmi Minisztérium »TARAS« nevű lőszerraktárának biztonságosságát a nemzetközi biztonsági normák szintjére emelték.

      (4)  Készletkezelési tanfolyam kidolgozására került sor, és Bosznia-Hercegovina, Horvátország, Macedónia Volt Jugoszláv Köztársaság és Szerbia védelmi minisztériumaiból, fegyveres erőiből és belügyminisztériumaiból összesen 58 műveleti szintű tiszt részesült készletkezelési képzésben.


title: A Tanács 2011/423/KKBP határozata ( 2011. július 18. ) a Szudánnal és Dél-Szudánnal szembeni korlátozó intézkedésekről és a 2005/411/KKBP közös álláspont hatályon kívül helyezéséről

text:
               19.7.2011

               HU

               Az Európai Unió Hivatalos Lapja

               L 188/20

         A TANÁCS 2011/423/KKBP HATÁROZATA
   (2011. július 18.)
   a Szudánnal és Dél-Szudánnal szembeni korlátozó intézkedésekről és a 2005/411/KKBP közös álláspont hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2005. május 30-án elfogadta a Szudánnal szembeni korlátozó intézkedésekről szóló 2005/411/KKBP közös álláspontot (1). A 2005/411/KKBP közös álláspont a 2004/31/KKBP közös álláspont (2) által bevezetett intézkedéseket és az Egyesült Nemzetek Biztonsági Tanácsának 1591 (2005) sz. határozata (1591 (2005) ENSZ BT-határozat) értelmében bevezetendő intézkedéseket foglalta egyetlen jogi eszközbe.

               (2)

               A 2005/411/KKBP közös álláspont által bevezetett korlátozó intézkedések hatályát ki kell igazítani és ezen közös álláspont helyébe új jogi eszköznek kell lépnie.

               (3)

               Az e határozat mellékletének módosítására vonatkozó eljárás során a jegyzékbe felvett személyekkel és szervezetekkel közölni kell a jegyzékbe vételüknek az ENSZ BT 1591 (2005) határozatában foglaltaknak megfelelően létrehozott szankcióbizottság általi indokolását annak érdekében, hogy észrevételeket tehessenek. Amennyiben észrevételt vagy új érdemi bizonyítékot nyújtanak be, a Tanácsnak az észrevétel vagy bizonyíték alapján felül kell vizsgálnia határozatát, és erről értesítenie kell az érintett személyt vagy szervezetet.

               (4)

               E határozat tiszteletben tartja az alapvető jogokat, és betartja különösen az Európai Unió Alapjogi Chartájában elismert elveket, mindenekelőtt a hatékony jogorvoslathoz és a tisztességes eljáráshoz való jogot, a tulajdonhoz való jogot, valamint a személyes adatok védelméhez való jogot. Ezt a határozatot az említett jogokkal és elvekkel összhangban kell alkalmazni.

               (5)

               E határozat továbbá maradéktalanul tiszteletben tartja a tagállamoknak az Egyesült Nemzetek Alapokmánya szerinti kötelezettségeit és az ENSZ Biztonsági Tanácsa határozatainak jogilag kötelező erejét.

               (6)

               Az uniós végrehajtási intézkedéseket a Szudánnal szembeni korlátozó intézkedésekről szóló, 2004. január 26-i 131/2004/EK tanácsi rendelet (3), valamint a szudáni Dárfúr térségében zajló konfliktusban a békefolyamatot akadályozó és a nemzetközi jogot sértő cselekményt elkövető egyes személyekkel szemben meghatározott, egyedi korlátozó intézkedések bevezetéséről szóló, 2005. július 18-i 1184/2005/EK tanácsi rendelet (4) tartalmazza,

         ELFOGADTA EZT A HATÁROZATOT:
   1. cikk
   Az Egyesült Nemzetek Szervezete Biztonsági Tanácsának 1591 (2005) határozatával összhangban e határozat 2. cikke (1) bekezdésében és 3. cikke (1) bekezdésében meghatározott korlátozó intézkedéseket kell elrendelni az 1591 (2005) ENSZ BT-határozat (3) bekezdése értelmében létrehozott bizottság (a továbbiakban: szankcióbizottság) által megnevezett azon személyekkel szemben, akik akadályozzák a békefolyamatot, veszélyeztetik Dárfúrban és a térségben a stabilitást, a nemzetközi humanitárius jogot vagy az emberi jogokat sértő cselekményeket, vagy egyéb atrocitásokat követnek el, megsértik a fegyverembargót és/vagy felelősek a dárfúri régióban vagy afelett történő támadó jellegű katonai átrepülésekért.
   A vonatkozó személyek jegyzékét e határozat melléklete tartalmazza.
   2. cikk
   (1)   A tagállamok megteszik a szükséges intézkedéseket annak érdekében, hogy megakadályozzák az 1. cikkben említett személyek területükre történő belépését vagy azon keresztül történő átutazását.
   (2)   Az (1) bekezdés nem kötelezi a tagállamokat arra, hogy saját állampolgáraiktól megtagadják a területükre való belépés jogát.
   (3)   Az (1) bekezdés rendelkezései nem alkalmazandók, ha a szankcióbizottság megállapítja, hogy az utazást humanitárius szükség igazolja, beleértve a vallási kötelezettséget is, vagy ha a szankcióbizottság arra a következtetésre jut, hogy a mentesség megadása az Egyesület Nemzetek Szervezete Biztonsági Tanácsa határozatainak céljait szolgálja Szudán és a térség békéjének és stabilitásának megteremtésében.
   (4)   Azokban az esetekben, amelyekben a (3) bekezdésnek megfelelően a tagállam engedélyezi a szankcióbizottság által megnevezett személyeknek a saját területére való belépését, vagy azon történő átutazását, az engedély az abban megjelölt célra és az érintett személyekre korlátozódik.
   3. cikk
   (1)   Be kell fagyasztani minden olyan pénzeszközt, egyéb vagyoni értéket és gazdasági erőforrást, amely az 1. cikkben említett személyek közvetlen vagy közvetett birtokában vagy ellenőrzése alatt áll, illetve a mellékletben említett személyek vagy bármely, a nevükben vagy az irányításukkal eljáró más személy közvetlen vagy közvetett birtokában lévő, illetve ellenőrzése alatt álló szervezetek tulajdonában van.
   (2)   Nem biztosítható közvetlen vagy közvetett hozzáférés a bizottság által megnevezett személyek vagy szervezetek számára, illetve javára semmiféle pénzeszközhöz, vagyoni értékhez vagy gazdasági erőforráshoz.
   (3)   Mentesség adható azon pénzeszközök, egyéb vagyoni értékek és gazdasági erőforrások tekintetében, amelyek:

               a)

               alapvető kiadások fedezéséhez szükségesek, beleértve az élelmiszerek, bérlet vagy jelzálog, gyógyszerek és orvosi kezelés, adók, biztosítási díjak és közműdíjak költségeit;

               b)

               kizárólag az ésszerű mértékű szakmai tiszteletdíjak és a jogi szolgáltatásokhoz kapcsolódóan felmerült kiadások fedezésére szolgálnak;

               c)

               kizárólag a befagyasztott pénzeszközök, egyéb vagyoni értékek és gazdasági erőforrások nemzeti jogszabályoknak megfelelő szokásos kezelési vagy fenntartási költségeinek, illetve szolgáltatási díjainak kiegyenlítésére szolgálnak,
               azt követően, hogy a szankcióbizottságot a tagállam értesítette arról a szándékáról, hogy adott esetben e pénzeszközökhöz, egyéb vagyoni értékekhez és gazdasági erőforrásokhoz hozzáférést kíván engedélyezni, és a szankcióbizottság az értesítéstől számított két munkanapon belül nem hozott elutasító határozatot;

               d)

               rendkívüli kiadások fedezéséhez szükségesek, azt követően, hogy az érintett tagállam erről a bizottságot értesítette és a szankcióbizottság azt jóváhagyta;

               e)

               bíróság, hatóság vagy választott bíróság által elrendelt zálogjog vagy meghozott határozat tárgyát képezik, amely esetben a pénzeszközöket, egyéb vagyoni értékeket és gazdasági erőforrásokat a zálogjog vagy határozat végrehajtására fel lehet használni, azt követően, hogy az érintett tagállam adott esetben erről a szankcióbizottságot értesítette, feltéve, hogy a zálogjog vagy határozat az 1591 (2005) ENSZ BT-határozat elfogadásának időpontja előtt keletkezett és nem az e cikkben említett személyek vagy szervezetek javára szól.

         (4)   A (2) bekezdés rendelkezései nem alkalmazandók a befagyasztott számlákhoz hozzáadódó:

               a)

               kamatokra vagy egyéb hozamokra; illetve

               b)

               olyan szerződések, megállapodások vagy kötelezettségek alapján esedékes kifizetésekre, amelyeket azelőtt kötöttek, vagy azt megelőzően keletkeztek, hogy a fenti számlák korlátozó intézkedések hatálya alá kerültek,

         feltéve, hogy az ilyen kamat vagy egyéb hozam és kifizetés továbbra is az (1) bekezdés hatálya alá esik.
   4. cikk
   (1)   A tagállamok állampolgárai részéről, illetve a tagállamok területéről, vagy a tagállamok lobogója alatt közlekedő vízi vagy légi járművet használva tilos fegyvereket és bármely egyéb, azokhoz kapcsolódó anyagot értékesíteni, szállítani, átadni vagy exportálni Szudán vagy Dél-Szudán számára, ideértve a fegyvereket és lőszereket, katonai járműveket és felszereléseket, katonai jellegű felszereléseket és a felsoroltak pótalkatrészeit, függetlenül attól, hogy azok a tagállamok területéről származnak-e vagy sem.
   (2)   Tilos továbbá:

               a)

               közvetlenül vagy közvetve bármely szudáni vagy dél-szudáni természetes vagy jogi személy, szervezet vagy szerv részére vagy a Szudánban vagy Dél-Szudánban való felhasználás céljából az (1) bekezdésben említett eszközökhöz vagy azok rendelkezésre bocsátásához, gyártásához, karbantartásához és használatához kapcsolódó technikai segítséget, közvetítői szolgáltatást vagy egyéb szolgáltatást nyújtani;

               b)

               közvetlenül vagy közvetve bármely szudáni vagy dél-szudáni természetes vagy jogi személy, szervezet vagy szerv részére vagy a Szudánban vagy Dél-Szudánban való felhasználás céljából az (1) bekezdésben említett eszközökkel kapcsolatos finanszírozást vagy pénzügyi támogatást nyújtani, beleértve különösen az említett eszközök értékesítésére, szolgáltatására, átadására vagy kivitelére, illetve a kapcsolódó technikai segítségre, közvetítői szolgáltatásra és egyéb szolgáltatás nyújtására vonatkozó támogatásokat, kölcsönöket és exporthitel-biztosítást;

               c)

               tudatosan és szándékosan részt venni olyan tevékenységekben, amelyeknek célja vagy hatása az a) vagy a b) pontban említett tilalmak megkerülése.

         5. cikk
   (1)   A 4. cikk rendelkezései nem alkalmazandók a következőkre:

               a)

               a kizárólag humanitárius vagy emberi jogi ellenőrzési és védelmi célokat szolgáló, vagy az Egyesült Nemzetek Szervezete (ENSZ), az Afrikai Unió és az Európai Unió intézményépítő programjaira szánt, halált nem okozó katonai felszerelések, vagy az Európai Unió, az ENSZ és az Afrikai Unió válságkezelési műveleteire szánt anyagok értékesítése, szállítása, átadása vagy kivitele;

               b)

               a kizárólag az Európai Unió és tagállamai Szudánban és Dél-Szudánban tartózkodó személyzetének védelmét szolgáló, ballisztikai védelmet nyújtó anyagokkal gyártott vagy ellátott nem harci járművek értékesítése, szállítása, átadása vagy kivitele;

               c)

               az említett felszereléssel vagy az említett programokkal és műveletekkel kapcsolatos technikai segítségnyújtás, közvetítői szolgáltatás és egyéb szolgáltatás;

               d)

               az említett felszereléssel vagy az említett programokkal és műveletekkel kapcsolatos finanszírozás vagy pénzügyi támogatás nyújtása;

               e)

               aknamentesítő felszerelések és aknamentesítéshez használatos anyagok értékesítése, szállítása, átadása vagy kivitele;

               f)

               az átfogó békeszerződés végrehajtásának támogatására biztosított technikai segítségnyújtás, közvetítő és egyéb szolgáltatások és pénzügyi segítségnyújtás és értékesítés, ellátás vagy kivitel;

               g)

               a kizárólag a dél-szudáni biztonsági ágazat reformfolyamatának támogatására szánt, halált nem okozó katonai felszerelések értékesítése, szállítása, átadása vagy kivitele, valamint az ilyen felszerelésekkel kapcsolatos finanszírozás, pénzügyi támogatás vagy technikai segítségnyújtás biztosítása;

         azzal a feltétellel, hogy ezek kivitelét a szóban forgó tagállam illetékes hatóságai előzetesen engedélyezték.
   (2)   A 4. cikk nem vonatkozik továbbá a védőruházatra, beleértve a golyóálló mellényeket és katonai sisakokat is, amelyet az Egyesült Nemzetek Szervezetének, az Európai Uniónak vagy tagállamainak a személyzete, a média képviselői, valamint a humanitárius és a fejlesztési szervezetek munkatársai és az őket kísérő személyzet kizárólag személyes használatra, átmeneti jelleggel vittek be Szudánba vagy Dél-Szudánba.
   (3)   A tagállamok az e cikk feltételei alapján történő szállítások engedélyezését a katonai technológia és felszerelések kivitelének ellenőrzésére vonatkozó közös szabályok meghatározásáról szóló, 2008. december 8-i a 2008/944/KKBP közös álláspontban (5) megállapított feltételek teljes körű figyelembevételével, eseti alapon mérlegelik. A tagállamok megfelelő biztosítékot követelnek az e cikk alapján megadott engedélyekkel való visszaélések ellen, és adott esetben rendelkezéseket hoznak a felszerelések hazatelepítéséről.
   6. cikk
   A Tanács a mellékletben szereplő jegyzéket a szankcióbizottság döntése alapján állítja össze és módosítja.
   7. cikk
   (1)   Amennyiben az ENSZ Biztonsági Tanácsa vagy a szankcióbizottság egy személyt vagy szervezetet felvesz a jegyzékbe, a Tanács az érintett személyt vagy szervezetet felveszi a mellékletbe. A Tanács a döntését és a jegyzékbe vétel indokolását – közvetlenül, amennyiben a cím ismert, vagy értesítés közzététele útján – közli az érintett személlyel vagy szervezettel, lehetővé téve számára, hogy észrevételeket tegyen.
   (2)   Amennyiben észrevételt vagy új érdemi bizonyítékot nyújtanak be, a Tanács felülvizsgálja döntését, és erről értesíti az érintett személyt vagy szervezetet.
   8. cikk
   (1)   A mellékletnek tartalmaznia kell a jegyzékben szereplő személyek és szervezetek jegyzékbe vételének az ENSZ Biztonsági Tanácsa vagy a szankcióbizottság által közölt indokát.
   (2)   A mellékletnek tartalmaznia kell továbbá a Biztonsági Tanács vagy a szankcióbizottság által szolgáltatott, az érintett személyek vagy szervezetek azonosításához szükséges információkat, amennyiben azok rendelkezésre állnak. Személyek esetében ilyen adat lehet a név – beleértve a felvett neveket is –, a születési hely és idő, az állampolgárság, az útlevél és a személyazonosító igazolvány száma, a nem, a lakcím (amennyiben ismert), valamint a beosztás vagy a foglalkozás. Szervezetek esetében pedig a név, a bejegyzés helye és ideje, a nyilvántartási szám és a székhely. A mellékletnek tartalmaznia kell továbbá a Biztonsági Tanács vagy a szankcióbizottság általi jegyzékbe vétel időpontját.
   9. cikk
   (1)   A 2. és 3. cikkben említett intézkedéseket 2012. július 19-ig, az ENSZ Biztonsági Tanács által a szudáni helyzettel kapcsolatban tett megállapítások fényében felül kell vizsgálni.
   (2)   A 4. cikkben említett intézkedéseket az e cikk (1) bekezdésében meghatározott időpontig, és azt követően 12 havonta felül kell vizsgálni. Az intézkedéseket hatályon kívül kell helyezni, ha a Tanács úgy ítéli meg, hogy a céljuk megvalósult.
   10. cikk
   A 2005/411/KKBP közös álláspont ezennel hatályát veszti.
   11. cikk
   Ez a határozat az elfogadásának napján lép hatályba.

      Kelt Brüsszelben, 2011. július 18-án.

            a Tanács részéről

            az elnök

         C. ASHTON

      (1)  HL L 139., 2005.6.2., 25. o.

      (2)  HL L 6., 2004.1.10., 55. o.

      (3)  HL L 21., 2004.1.28., 1. o.

      (4)  HL L 193., 2005.7.23., 9. o.

      (5)  HL L 335., 2008.12.13., 99. o.

      MELLÉKLET

         AZ 1. ÉS A 3. CIKKBEN EMLÍTETT SZEMÉLYEK ÉS SZERVEZETEK JEGYZÉKE

                  1.

                  Vezetéknév, utónév (-nevek): ELHASSAN, Gaffar Mohamed
                  Egyéb információ: A szudáni fegyveres erők nyugati katonai körzetének vezérőrnagya és parancsnoka
                  Az ENSZ általi jegyzékbe vétel időpontja: 2006. április 25.

                  2.

                  Vezetéknév, utónév (-nevek): HILAL, Sheikh Musa
                  Egyéb információ: A jalul törzs főparancsnoka Észak-Dárfúrban
                  Az ENSZ általi jegyzékbe vétel időpontja: 2006. április 25.

                  3.

                  Vezetéknév, utónév (-nevek): SHANT, Adam Yacub
                  Egyéb információ: A Szudáni Felszabadítási Hadsereg parancsnoka
                  Az ENSZ általi jegyzékbe vétel időpontja: 2006. április 25.

                  4.

                  Vezetéknév, utónév (-nevek): BADRI, Gabril Abdul Kareem
                  Egyéb információ: A Nemzeti mozgalom a reformért és a fejlődésért műveleti parancsnoka
                  Az ENSZ általi jegyzékbe vétel időpontja: 2006. április 25.


title: A Tanács határozata (2001. december 3.) az egyrészről az Európai Közösség és másrészről Macedónia Volt Jugoszláv Köztársaság között létrejött ideiglenes megállapodás kereskedelmi vonatkozásainak a felek között az egyes borokra vonatkozó kölcsönös preferenciális engedményekről, a borelnevezések kölcsönös elismeréséről, oltalmáról és ellenőrzéséről, valamint a szeszes italok és ízesített italok megnevezésének kölcsönös elismeréséről, oltalmáról és ellenőrzéséről folytatott tárgyalások eredményének figyelembevételével történő kiigazításáról szóló kiegészítő jegyzőkönyv megkötéséről

text:
Fontos jogi nyilatkozat

|

32001D0917

Hivatalos Lap L 342 , 27/12/2001 o. 0024 - 0026

		A Tanács határozata(2001. december 3.)az egyrészről az Európai Közösség és másrészről Macedónia Volt Jugoszláv Köztársaság között létrejött ideiglenes megállapodás kereskedelmi vonatkozásainak a felek között az egyes borokra vonatkozó kölcsönös preferenciális engedményekről, a borelnevezések kölcsönös elismeréséről, oltalmáról és ellenőrzéséről, valamint a szeszes italok és ízesített italok megnevezésének kölcsönös elismeréséről, oltalmáról és ellenőrzéséről folytatott tárgyalások eredményének figyelembevételével történő kiigazításáról szóló kiegészítő jegyzőkönyv megkötéséről(2001/917/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére, összefüggésben a 300. cikke (2) bekezdése első albekezdésének első mondatával és a 300. cikkének (4) bekezdésével,tekintettel a Bizottság javaslatára,mivel:(1) Az egyrészről az Európai Közösségek és tagállamai, másrészről Macedónia Volt Jugoszláv Köztársaság között létrejött stabilizációs és társulási megállapodást, a továbbiakban: a "Stabilizációs és Társulási Megállapodást", 2000. november 24-én parafálták, 2001. április 9-én levélváltás útján Luxembourgban aláírták. A Stabilizációs és Társulási Megállapodás 27. cikkének (4) bekezdése előírja, hogy a borra és a szeszes italokra alkalmazandó kereskedelmi rendelkezéseket még meg kell határozni.(2) 2001. június 1-jén hatályba lépett az az Ideiglenes Megállapodás, amely a kereskedelmi kapcsolatok fejlesztését szerződéses kapcsolatok létesítésével biztosítja, és amely a Stabilizációs és Társulási Megállapodás kereskedelemre és kereskedelemmel kapcsolatos ügyekre vonatkozó rendelkezését végrehajtja. Az Ideiglenes Megállapodás 14. cikkének (4) bekezdése megismétli a borokkal és szeszes italokkal kapcsolatos külön megállapodásra vonatkozó kötelezettségvállalást.(3) A Tanács által 1998. március 11-én elfogadott irányelvekkel összhangban a Közösség és Macedónia Volt Jugoszláv Köztársaság 2001. június 20-án megállapodást kötött egyes borokra vonatkozó, új, kölcsönös kereskedelmi engedményekről, valamint a borelnevezések és szeszes italok megnevezésének kölcsönös elismeréséről, oltalmáról és ellenőrzéséről. Az átfogó stabilizációs folyamat egységességének biztosítása céljából e tárgyalások eredményeit kiegészítő jegyzőkönyv formájában szükséges belefoglalni a Stabilizációs és Társulási Megállapodásba.(4) Az egyes borokra előírt preferenciális kereskedelmi engedményekről szóló végrehajtási rendeleteket elfogadó rendelkezéseket a Bizottság hozza meg, a borpiac közös szervezéséről szóló, 1999. május 17-i 1493/1999/EK tanácsi rendelet [1] 62. cikkének sérelme nélkül a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [2] 248a. cikkében létrehozott Vámkódex Bizottság közreműködésével. A Bizottság elvégzi a végrehajtási rendeletek szükséges módosításait és technikai kiigazításait, amelyek az Európai Közösség és Macedónia Volt Jugoszláv Köztársaság között létrejött új preferenciális megállapodásokból, jegyzőkönyvekből, levélváltásokból vagy egyéb jogi aktusokból következhetnek, illetve amelyek a Kombinált Nómenklatúra és a TARIC-kódok változásait követően szükségesek.(5) A jegyzőkönyv egyes rendelkezései végrehajtásának megkönnyítése érdekében a Bizottságot fel kell hatalmazni arra, hogy a Közösség nevében jóváhagyhassa a borelnevezések kölcsönös elismeréséről, oltalmáról és ellenőrzéséről szóló megállapodáshoz (a jegyzőkönyv II. melléklete) és a szeszes italok és ízesített italok megnevezésének kölcsönös elismeréséről, oltalmáról és ellenőrzéséről szóló megállapodáshoz (a jegyzőkönyv III. melléklete) csatolt jegyzékek és jegyzőkönyvek módosításáról szóló határozatokat. A Bizottságot e jogi aktusok elfogadásának során egyrészről az 1493/1999/EK rendelet 74. cikke által létrehozott Borpiaci Irányítóbizottság, másrészről a szeszes italok meghatározására, megnevezésére és kiszerelésére vonatkozó általános szabályok megállapításáról szóló, 1989. május 29-i 1576/89/EGK tanácsi rendelet [3] 13. cikke által létrehozott, szeszes italokkal foglalkozó végrehajtási bizottság, valamint az ízesített bor, az ízesített boralapú italok és ízesített boralapú koktélok meghatározására, megnevezésére és kiszerelésére vonatkozó általános szabályok megállapításáról szóló, 1991. június 10-i 1601/91/EGK tanácsi rendelet [4] 12. cikke értelmében létrehozott, ízesített italokkal foglalkozó végrehajtási bizottság segíti.(6) Az e határozat végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal [5] összhangban kell elfogadni,ELFOGADTA EZT A HATÁROZATOT:1. cikkAz egyrészről az Európai Közösség, másrészről a Macedónia Volt Jugoszláv Köztársaság között létrejött ideiglenes megállapodás kereskedelmi vonatkozásainak a felek között az egyes borokra vonatkozó kölcsönös preferenciális engedményekről, a borelnevezések kölcsönös elismeréséről, oltalmáról és ellenőrzéséről, valamint a szeszes italok és ízesített italok megnevezésének kölcsönös elismeréséről, oltalmáról és ellenőrzéséről folytatott tárgyalások eredményeinek figyelembevételével történő kiigazításáról szóló kiegészítő jegyzőkönyvet (a továbbiakban: a "jegyzőkönyv") a Közösség nevében ezennel jóváhagyják.A jegyzőkönyv szövegét csatolták e határozathoz.2. cikk(1) A Tanács elnöke felhatalmazást kap, hogy kijelölje a jegyzőkönyvnek a Közösséget jogilag kötő, a Közösség nevében történő aláírására jogosult személyt.(2) A Tanács elnöke a Közösség nevében értesítést küld a jegyzőkönyv 3. cikkében előírt jóváhagyásról.3. cikkA jegyzőkönyv I. mellékletében előírt egyes borokra vonatkozó vámkontingensek alkalmazására vonatkozó rendelkezéseket, valamint a végrehajtási rendeleteknek a Kombinált Nómenklatúra kódok és a TARIC-albontások változásait követően szükséges, illetve a Közösség és Macedónia Volt Jugoszláv Köztársaság között létrejött új preferenciális megállapodásokból, jegyzőkönyvekből, levélváltásokból vagy egyéb jogi aktusok megkötéséből eredő módosításait és technikai kiigazításait a Bizottság e határozat 4. cikkének (2) bekezdésében megállapított eljárással összhangban, az 1493/1999/EK tanácsi rendelet 62. cikkének sérelme nélkül fogadja el.4. cikk(1) A Bizottságot a 2913/92/EGK rendelet 248a. cikke által létrehozott Vámkódex Bizottság segíti.(2) Amennyiben e bekezdésre hivatkoznak, az 1999/468/EK határozat 4. és 7. cikkét kell alkalmazni.Az 1999/468/EK határozat 4. cikkének (3) bekezdésében előírt időszakot három hónapban kell meghatározni.(3) A bizottság elfogadja saját eljárási szabályzatát.5. cikk(1) Az Együttműködési Tanács a borelnevezések kölcsönös elismeréséről, oltalmáról és ellenőrzéséről szóló megállapodás 4. cikkének (7) bekezdésében és 14. cikke (2) bekezdésének a) pontjában előírt, oltalom alatt álló elnevezések jegyzékeinek megállapításáról szóló határozatai alkalmazásában a Közösség álláspontját a Bizottság javaslatára a Tanács állapítja meg minősített többséggel.(2) A Bizottság az (1) bekezdés sérelme nélkül, a borelnevezések kölcsönös elismeréséről, oltalmáról és ellenőrzéséről szóló megállapodás 13. és 14. cikke alkalmazásában, e határozat 6. cikkének (2) bekezdésében meghatározott eljárással összhangban megköti a jegyzékeknek és a Megállapodás jegyzőkönyvének módosításáról szóló szükséges jogi aktusokat. Minden más, az említett cikkek alá tartozó esetben a Bizottság alakítja ki és terjeszti elő a Közösség álláspontját.6. cikk(1) A Bizottságot az 1493/1999/EK rendelet 74. cikke által létrehozott Borpiaci Irányítóbizottság segíti.(2) Amennyiben e bekezdésre hivatkoznak, az 1999/468/EK határozat 4. és 7. cikkét kell alkalmazni.Az 1999/468/EK határozat 4. cikkének (3) bekezdésében előírt időszakot egy hónapban kell meghatározni.(3) A bizottság elfogadja saját eljárási szabályzatát.7. cikk(1) Az Együttműködési Tanács a szeszes italok és ízesített italok megnevezésének kölcsönös elismeréséről, oltalmáról és ellenőrzéséről szóló megállapodás 4. cikke (5) bekezdésében és 14. cikke (2) bekezdésének a) pontjában meghatározott, oltalom alatt álló elnevezések jegyzékeinek megállapításáról szóló határozatai alkalmazásában a Közösség álláspontját a Bizottság javaslatára a Tanács állapítja meg minősített többséggel.(2) A Bizottság az (1) bekezdés sérelme nélkül, a szeszes italok és ízesített italok megnevezésének kölcsönös elismeréséről, oltalmáról és ellenőrzéséről szóló megállapodás 13. és 14. cikke alkalmazásában, az e határozat 8. cikkének (2) bekezdésében megállapított eljárással összhangban megköti a Megállapodás jegyzékeinek és jegyzőkönyvének módosításáról szóló szükséges jogi aktusokat. A fenti cikkek hatálya alá tartozó egyéb esetekben a Bizottság alakítja ki és terjeszti elő a Közösség álláspontját.8. cikk(1) A Bizottságot az 1576/89/EGK rendelet 13. cikke értelmében létrehozott, szeszes italokkal foglalkozó végrehajtási bizottság, valamint az 1601/91/EGK rendelet 12. cikke értelmében létrehozott, az ízesített borokkal, ízesített boralapú italokkal és ízesített boralapú koktélokkal foglalkozó végrehajtási bizottság segíti.(2) Amennyiben e bekezdésre hivatkoznak, az 1999/468/EK határozat 5. és 7. cikkét kell alkalmazni.Az 1999/468/EK határozat 5. cikkének (6) bekezdésében előírt időszakot egy hónapban kell meghatározni.(3) A bizottságok elfogadják eljárási szabályzatukat.9. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 2001. december 3-án.a Tanács részérőlaz elnökF. Vandenbroucke[1] HL L 179., 1999.7.14., 1. o. A legutóbb a 2826/2000/EK rendelettel (HL L 328., 2000.12.23., 2. o.) módosított rendelet.[2] HL L 302., 1992.10.19., 1. o. A legutóbb a 2700/2000/EK rendelettel (HL L 311., 2000.12.12., 17. o.) módosított rendelet.[3] HL L 160., 1989.6.12., 1. o. A legutóbb a 3378/94/EK európai parlamenti és tanácsi rendelettel (HL L 366., 1994.12.31., 1. o.) módosított rendelet.[4] HL L 149., 1991.6.14., 1. o. A legutóbb a 2061/96/EK európai parlamenti és tanácsi rendelettel (HL L 277., 1996.10.30., 1. o.) módosított rendelet.[5] HL L 184., 1999.7.17., 23. o.--------------------------------------------------


title: 2008/624/EK: A Tanács határozata ( 2008. július 8. ) a Régiók Bizottsága négy francia tagjának és négy francia póttagjának kinevezéséről

text:
               30.7.2008

               HU

               Az Európai Unió Hivatalos Lapja

               L 201/68

      A TANÁCS HATÁROZATA

   (2008. július 8.)
   a Régiók Bizottsága négy francia tagjának és négy francia póttagjának kinevezéséről
   (2008/624/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a francia kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Raymond FORNI elhalálozását követően a Régiók Bizottsága egy tagjának helye megüresedett. Jean PUECH, Juliette SOULABAILLE és Michel THIERS hivatali idejének lejártát követően a Régiók Bizottsága három tagjának helye megüresedett. Carola JORDA-DEDIEU és Jean-Pierre TEISSEIRE hivatali idejének lejártát követően a Régiók Bizottsága két póttagjának helye megüresedett. Pierre HUGON-nak és Christophe ROUILLON-nak a Régiók Bizottsága tagjává történő kinevezését követően két póttag helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2010. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Pierre HUGON, Vice-président du Conseil général de la Lozère (megbízatás megváltozása),

                           —

                           Pierre MAILLE, Président du Conseil général du Finistère,

                           —

                           René SOUCHON, Président du Conseil régional d’Auvergne,

                           —

                           Christophe ROUILLON, Maire de Coulaines (megbízatás megváltozása);
                           és

               b)

               póttagként:

                           —

                           Jean-Michel DACLIN, Adjoint au Maire de Lyon,

                           —

                           Rose-Marie FALQUE, Maire d’Azerailles,

                           —

                           Rachel PAILLARD, Maire de Bouzy,

                           —

                           Jean-Louis TOURENNE, Président du Conseil général d’Ille et Vilaine.

         2. cikk
   Ez a határozat az elfogadásának napján lép hatályba.

      Kelt Brüsszelben, 2008. július 8-án.

            a Tanács részéről

            az elnök

         C. LAGARDE

      (1)  HL L 56., 2006.2.25., 75. o.


title: 2004/521/EK:A Tanács határozata (2004. június 21.) az Európai Közösség és Ukrajna között egyes acéltermékek kereskedelméről szóló 2003/893/EK határozat módosításáról

text:
               26.6.2004

               HU

               Az Európai Unió Hivatalos Lapja

               L 227/35

      A TANÁCS HATÁROZATA

   (2004. június 21.)
   az Európai Közösség és Ukrajna között egyes acéltermékek kereskedelméről szóló 2003/893/EK határozat módosításáról
   (2004/521/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, mivel:
   mivel:

               (1)

               2004. május 1-jétől az Európai Unió tíz új tagállamot foglal magába, amelyek a következők: Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia. A 2003-as csatlakozási okmány 6. cikkének (8) bekezdése kiköti, hogy a Közösség által az acéltermékek behozatalára alkalmazott mennyiségi korlátozásokat az új tagállamoknak az utóbbi években megvalósult behozatala alapján ki kell igazítani.

               (2)

               A Tanács az Európai Közösség és Ukrajna között egyes acéltermékek kereskedelméről szóló 2003/893/EK határozatával (1) meghatározta az Ukrajnából származó egyes acéltermékeknek az Európai Közösségbe történő behozatalára vonatkozó mennyiségi határértékeket.

               (3)

               Mivel a kétoldalú acélegyezmény megkötéséről Ukrajnával folytatott tárgyalások még nem fejeződtek be, valamint a 2003-as csatlakozási okmány 6. cikke (8) bekezdése harmadik albekezdésének értelmében, a hagyományos kereskedelemnek az Európai Unió bővítését követő fenntartása érdekében rendelkezni szükséges a meglévő mennyiségi határértékek felemeléséről. Az emelés az új tagállamok 2000., 2001. és 2002. évi, az érintett acéltermékekre vonatkozó behozatalának átlagértékén alapul, időarányos kiigazítással, mivel a bővítés 2004. május 1-jén lép hatályba, és további 30 %-os, az Ukrajna által a vashulladék kivitelére bevezetett akadályok eredményeként Ukrajna vonatkozásában elfogadott mennyiségi határértékekre alkalmazott csökkentési tényezővel azonos tényező alkalmazásával történő kiigazítással. Ezeket a mennyiségi határértékeket az egyezmény megkötését követően szükség szerint tovább módosítják.

               (4)

               Ezért a 2003/893/EK tanácsi határozat II. mellékletét módosítani kell,

         A KÖVETKEZŐKÉPPEN HATÁROZOTT:
   1. cikk
   A 2003/893/EK határozat II. melléklete helyébe e határozat melléklete lép.
   2. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Luxemburgban, 2004. június 21-én.

            a Tanács részéről

         J. WALSH

            az elnök

      (1)  HL L 333., 2003.12.20., 84. o.

      MELLÉKLET
      „
            II. MELLÉKLET
            MENNYISÉGI HATÁRÉRTÉKEK – UKRAJNA

                        tonna

                        Év
                        Termékek

                        2004

                        SA Sík termékek

                        SA1 Tekercsek

                        62 037

                        SA2 Durvalemez

                        200 104

                        SA3 Egyéb sík termékek

                        66 608

                        SB Hosszú termékek

                        SB1 Gerendák

                        12 481

                        SB2 Dróthenger

                        66 828

                        SB3 Egyéb hosszú termékek

                        122 170

                  ”


title: A Tanács 2012/225/KKBP határozata ( 2012. április 26. ) a Burmával/Mianmarral szembeni korlátozó intézkedések megújításáról szóló 2010/232/KKBP határozat módosításáról

text:
               27.4.2012

               HU

               Az Európai Unió Hivatalos Lapja

               L 115/25

         A TANÁCS 2012/225/KKBP HATÁROZATA
   (2012. április 26.)
   a Burmával/Mianmarral szembeni korlátozó intézkedések megújításáról szóló 2010/232/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. április 26-án elfogadta a 2010/232/KKBP határozatot (1).

               (2)

               Az Unió nagyrabecsüléssel és elismeréssel követte a Burmában (Mianmarban) az utóbbi egy év során végbement történelmi változásokat, és bátorította a mélyreható reformoknak a politikai élet és a civil társadalom szereplőivel kialakuló partnerség keretében történő folytatását. Az Unió üdvözölte az e téren tett konkrét lépéseket.

               (3)

               E fejlemények fényében, valamint a reformfolyamat elismerésének jeleként és e folyamat ösztönzésére fel kell oldani a korlátozó intézkedéseket; ez alól kivétel a fegyverembargó és a belső elnyomásra használható felszerelésekre vonatkozó embargó, amelyeket fenn kell tartani.

               (4)

               A 2010/232/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/232/KKBP határozat 15. cikke helyébe a következő szöveg lép:

      „15. cikk
      (1)   Ez a határozat az elfogadásának napján lép hatályba.
      (2)   Ezt a határozatot 2013. április 30-ig kell alkalmazni.
      (3)   A 3-13a. cikkben említett intézkedéseket 2013. április 30-ig fel kell függeszteni.”.

   2. cikk
   A mellékletben felsorolt személyeket törölni kell a 2010/232/KKBP határozat II. mellékletének J. részében szereplő személyek jegyzékéből.
   3. cikk
   Ez a határozat az elfogadásának napján lép hatályba.

      Kelt Luxembourgban, 2012. április 26-án.

            a Tanács részéről

            az elnök

         M. BØDSKOV

      (1)  HL L 105., 2010.4.27., 22. o.

      MELLÉKLET

         A 2. cikkben említett személyek

                  1.

                  Thidar Zaw

                  2.

                  Pye Phyo Tay Za

                  3.

                  Ohn

                  4.

                  Shwe Shwe Lin

                  5.

                  Nan Than Htwe, más néven Nan Than Htay

                  6.

                  Nang Lang Kham, más néven Nan Lan Khan

                  7.

                  Lo Hsing-han

                  8.

                  San San Kywe

                  9.

                  Nandar Hlaing

                  10.

                  Aye Aye Maw

                  11.

                  Nan Mauk Loung Sai, más néven Nang Mauk Lao Hsai

                  12.

                  Than Than Nwe

                  13.

                  Nay Soe

                  14.

                  Theint Theint Soe

                  15.

                  Sabai Myaing

                  16.

                  Htin Htut

                  17.

                  Htay Htay Khine (Khaing)

                  18.

                  Sandar Tun

                  19.

                  Aung Zaw Naing

                  20.

                  Mi Mi Khaing

                  21.

                  Moe Mya Mya

                  22.

                  Thurane Aung más néven Christopher Aung, Thurein Aung

                  23.

                  Khin Phyone

                  24.

                  Nyunt Nyunt Oo

                  25.

                  Myint Myint Aye

                  26.

                  Min Thein, más néven Ko Pauk

                  27.

                  Tin Tin Latt

                  28.

                  Wut Yi Oo

                  29.

                  Htun Zaw Win százados

                  30.

                  Yin Thu Aye

                  31.

                  Yi Phone Zaw


title: A Tanács (KKBP) 2016/2144 határozata (2016. december 6.) a Szíriával szembeni korlátozó intézkedésekről szóló 2013/255/KKBP határozat módosításáról

text:
               7.12.2016

               HU

               Az Európai Unió Hivatalos Lapja

               L 332/22

         A TANÁCS (KKBP) 2016/2144 HATÁROZATA
   (2016. december 6.)
   a Szíriával szembeni korlátozó intézkedésekről szóló 2013/255/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel a Szíriával szembeni korlátozó intézkedésekről szóló, 2013. május 31-i 2013/255/KKBP tanácsi határozatra (1),
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. május 31-én elfogadta a 2013/255/KKBP határozatot.

               (2)

               Tekintettel a folytatódó szíriai humanitárius válságra, valamint arra, hogy az uniós szereplők kritikus jelentőségű szerepet játszanak a szíriai nép humanitárius szükségleteinek kielégítésében, fontos, hogy folytatódjanak Szírián belül a humanitárius és polgári segítségnyújtási tevékenységek. A szíriai humanitárius segítségnyújtás, illetve Szíriában a polgári lakosságnak nyújtott támogatás szükségessé teszi üzemanyag vásárlását. A szíriai műveleti fejlemények rámutattak, hogy az üzemanyag Szíriában történő vásárlásának engedélyezésére vonatkozó jelenlegi rendszer gyakorlati szempontból nem kielégítő.

               (3)

               Következésképpen módosítani kell a kőolajtermékek Szíriában történő vásárlására és szállítására vonatkozó korlátozások alóli, humanitárius és polgári segítségnyújtás céljából bevezetett eltéréseket, hogy ezáltal a műveleti körülményeket jobban tükröző engedélyezési rendszer jöjjön létre.

               (4)

               Emellett ugyanezen okból módosítani kell a pénzeszközök és gazdasági erőforrások befagyasztására vonatkozó korlátozások alóli, humanitárius célból bevezetett eltérést is.

               (5)

               Az említett módosítások semmilyen módon sem érintik a 2580/2001/EK tanácsi rendeletnek (2), a 881/2002/EK tanácsi rendeletnek (3), valamint az (EU) 2016/1686 tanácsi rendeletnek (4) való megfelelést.

               (6)

               Egyes intézkedések végrehajtásához az Unió további fellépése szükséges.

               (7)

               A 2013/255/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2013/255/KKBP határozat a következőképpen módosul:

               1.

               Az 5. cikk az alábbi bekezdésekkel egészül ki:
               „(3)   Az (1) és a (2) bekezdésben foglalt tilalmak nem alkalmazandók a szíriai humanitárius segítségnyújtás, illetve Szíriában a polgári lakosságnak nyújtott támogatás céljából az Unió vagy a tagállamok részéről közpénzekben részesülő állami szervek, illetve jogi személyek vagy szervezetek által kőolajtermékeknek Szíriában történő vásárlása vagy szállítása, illetve az ehhez kapcsolódó finanszírozás vagy pénzügyi támogatás nyújtása esetében, feltéve, hogy e termékek vásárlásának vagy szállításának kizárólagos célja a szíriai humanitárius segítségnyújtás, illetve Szíriában a polgári lakosságnak nyújtott támogatás.
               (4)   Az (1) és (2) bekezdésben foglalt tilalmak nem alkalmazandók kőolajtermékeknek diplomáciai vagy konzuli képviseletek által történő vásárlása vagy szállítása esetében, amennyiben e termékek vásárlására vagy szállítására a képviselet hivatalos céljaira történő felhasználás érdekében kerül sor.”.

               2.

               A 6. cikk helyébe a következő szöveg lép:
               „6. cikk
               (1)   Az 5. cikk (3) bekezdésének hatálya alá nem tartozó esetekben Szíriában a polgári lakosság segítése céljából, és az 5. cikk (1) és (2) bekezdésétől eltérve az illetékes tagállami hatóságok az általuk megfelelőnek ítélt általános és különös feltételek mellett engedélyezhetik a kőolajtermékeknek Szíriában történő vásárlását vagy szállítását, illetve az ehhez kapcsolódó finanszírozás vagy pénzügyi támogatás nyújtását, feltéve, hogy teljesülnek a következő feltételek:

                           a)

                           az érintett tevékenységek kizárólagos célja a humanitárius segítségnyújtás Szíriában, illetve Szíriában a polgári lakosságnak nyújtott támogatás; valamint

                           b)

                           az érintett tevékenységek az e határozatban megállapított tilalmak egyikét sem sértik.

                     (2)   Az érintett tagállam az e cikk alapján kiadott valamennyi engedélyről az engedély kiadását követő két héten belül tájékoztatja a többi tagállamot és a Bizottságot. Az (1) bekezdés alapján kiadott engedélyek esetén az értesítésben fel kell tüntetni az engedélyezett szervezet adatait és a Szíriában végzett humanitárius tevékenységeivel kapcsolatos adatokat.”.

               3.

               A 28. cikk (6) bekezdésének e) pontját el kell hagyni.

               4.

               A határozat a következő cikkel egészül ki:
               „28a. cikk
               (1)   A 28. cikk (5) bekezdésében foglalt tilalom nem alkalmazandó a szíriai humanitárius segítségnyújtás, illetve Szíriában a polgári lakosságnak nyújtott támogatás céljából közpénzekben részesülő állami szervek, illetve jogi személyek vagy szervezetek által az I. és a II. mellékletben felsorolt természetes vagy jogi személyek és szervezetek számára rendelkezésre bocsátott pénzeszközökre vagy gazdasági erőforrásokra, amennyiben az ilyen pénzeszközök vagy gazdasági erőforrások biztosítása összhangban van az 5. cikk (3) bekezdésével.
               (2)   Az e cikk (1) bekezdésének hatálya alá nem tartozó esetekben és a 28. cikk (5) bekezdésétől eltérve, az illetékes tagállami hatóságok az általuk megfelelőnek ítélt általános és különös feltételek mellett engedélyezhetik egyes pénzeszközök vagy gazdasági erőforrások rendelkezésre bocsátását, annak megállapítását követően, hogy az érintett pénzeszközök vagy a gazdasági erőforrások rendelkezésre bocsátására kizárólag a szíriai humanitárius segítségnyújtás, illetve Szíriában a polgári lakosságnak nyújtott támogatás céljából van szükség.
               (3)   A 28. cikk (5) bekezdésében foglalt tilalom nem alkalmazandó a diplomáciai vagy konzuli képviseletek által az I. és a II. mellékletben felsorolt természetes vagy jogi személyek vagy szervezetek számára rendelkezésre bocsátott pénzeszközökre vagy gazdasági erőforrásokra, amennyiben az ilyen pénzeszközök vagy gazdasági erőforrások biztosítása összhangban van az 5. cikk (4) bekezdésével.
               (4)   A 28. cikk (1) és (2) bekezdésétől eltérve, az illetékes tagállami hatóságok az általuk megfelelőnek ítélt általános és különös feltételek mellett engedélyezhetik egyes befagyasztott pénzeszközök vagy gazdasági erőforrások felszabadítását, annak megállapítását követően, hogy az érintett pénzeszközökre vagy a gazdasági erőforrásokra kizárólag a szíriai humanitárius segítségnyújtás, illetve Szíriában a polgári lakosságnak nyújtott támogatás céljából van szükség. A pénzeszközöket vagy gazdasági erőforrásokat az ENSZ számára szabadítják fel szíriai támogatásnyújtás vagy e támogatásnyújtás elősegítése céljából, a szíriai humanitárius segítségnyújtási reagálási tervvel vagy az azt követő, az ENSZ által koordinált tervekkel összhangban.
               (5)   Az érintett tagállam a (2) és (4) bekezdés alapján kiadott valamennyi engedélyről az engedély megadását követő két héten belül tájékoztatja a többi tagállamot és a Bizottságot.”.

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. december 6-án.

            a Tanács részéről

            az elnök

         P. KAŽIMÍR

      (1)  HL L 147., 2013.6.1., 14. o.

      (2)  A Tanács 2580/2001/EK rendelete (2001. december 27.) a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről (HL L 344., 2001.12.28., 70. o.).

      (3)  A Tanács 881/2002/EK rendelete (2002. május 27.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről (HL L 139., 2002.5.29., 9. o.).

      (4)  A Tanács (EU) 2016/1686 rendelete (2016. szeptember 20.) az ISIL-lel (Dáissal) és az al-Kaidával, valamint a velük összeköttetésben álló természetes vagy jogi személyekkel, szervezetekkel és szervekkel szembeni további korlátozó intézkedések bevezetéséről (HL L 255., 2016.9.21., 1. o.).


title: A Tanács határozata (1999. december 21.) a textiltermékeknek az Európai Közösség és Ukrajna közötti kereskedelméről szóló megállapodást módosító, az Európai Közösség és Ukrajna között levélváltás formájában létrejött megállapodás ideiglenes alkalmazásáról

text:
Fontos jogi nyilatkozat

|

31999D0871

Hivatalos Lap L 337 , 30/12/1999 o. 0043 - 0043

		A Tanács határozata(1999. december 21.)a textiltermékeknek az Európai Közösség és Ukrajna közötti kereskedelméről szóló megállapodást módosító, az Európai Közösség és Ukrajna között levélváltás formájában létrejött megállapodás ideiglenes alkalmazásáról(1999/871/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 133. cikkére, összefüggésben 300. cikke (2) bekezdésének első mondatával,tekintettel a Bizottság javaslatára,mivel:(1) A Bizottság a Közösség nevében tárgyalásokat folytatott arról, hogy az Európai Közösség és Ukrajna közötti levélváltás formájában megállapodás jöjjön létre a textiltermékeknek az Európai Közösség és Ukrajna közötti kereskedelméről szóló megállapodás módosításáról.(2) Ezt a levélváltás formájában létrejövő megállapodást a kontingensek 1999-ben történt emelésére vonatkozó rendelkezések figyelembevételével ideiglenes alapon kell alkalmazni az aláíráshoz szükséges eljárások befejezéséig, az Ukrajna általi ideiglenes alkalmazásra is figyelemmel,A KÖVETKEZŐKÉPPEN HATÁROZOTT:1. cikkA textiltermékeknek az Európai Közösség és Ukrajna közötti kereskedelméről szóló megállapodást módosító, az Európai Közösség és Ukrajna között levélváltás formájában létrejött megállapodást ideiglenes alapon kell alkalmazni annak hivatalos aláírásáig és a megállapodás Ukrajna általi ideiglenes alkalmazására is tekintettel [1].A megállapodás szövegét csatolták e határozathoz.2. cikkEzt a határozatot az Európai Közösségek Hivatalos Lapjában ki kell hirdetni.Ez a határozat a Hivatalos Lapban való kihirdetésének napját követő napon lép hatályba.Kelt Brüsszelben, 1999. december 21-én.a Tanács részérőlaz elnökT. Halonen[1] Az ideiglenes alkalmazás hatálybalépésének napját az Európai Közösségek Hivatalos Lapjának C sorozatában hirdetik ki.--------------------------------------------------


title: A Tanács (KKBP) 2016/476 határozata (2016. március 31.) a Koreai Népi Demokratikus Köztársasággal szembeni korlátozó intézkedésekről szóló 2013/183/KKBP határozat módosításáról

text:
               1.4.2016

               HU

               Az Európai Unió Hivatalos Lapja

               L 85/38

         A TANÁCS (KKBP) 2016/476 HATÁROZATA
   (2016. március 31.)
   a Koreai Népi Demokratikus Köztársasággal szembeni korlátozó intézkedésekről szóló 2013/183/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. április 22-én elfogadta a 2013/183/KKBP határozatot (1), amellyel többek között végrehajtotta az ENSZ Biztonsági Tanácsának (ENSZ BT) 1718 (2006), 1874 (2009), 2087 (2013) és 2094 (2013) sz. határozatát.

               (2)

               Az ENSZ Biztonsági Tanácsa 2016. március 2-án elfogadta a 2270 (2016) sz. határozatot, amelyben igen súlyos aggodalmának adott hangot a Koreai Népi Demokratikus Köztársaság (a továbbiakban: a KNDK) által 2016. január 6-án elvégzett, az ENSZ BT vonatkozó határozatait sértő kísérleti atomrobbantás miatt, továbbá elítélte a KNDK-nak az ENSZ BT vonatkozó határozatait egyértelműen sértő, 2016. február 7-i műholdfellövését, amelyhez ballisztikus rakétatechnológiát vettek igénybe, valamint megállapította, hogy a nemzetközi békét és biztonságát fenyegető egyértelmű veszély továbbra is fennáll a régióban és tágabb környezetében.

               (3)

               Az ENSZ BT a 2270 (2016) sz. határozatában súlyos aggodalmának ad hangot amiatt, hogy a KNDK a fegyverértékesítésből származó bevételeit nukleáris fegyverek és ballisztikus rakéták fejlesztésére fordítja, ezért az ENSZ BT a fegyverekre vonatkozó korlátozásokat kiterjeszti minden fegyvertípusra és kapcsolódó felszerelésre, ideértve a kézi- és könnyűfegyvereket, valamint ezek kapcsolódó felszereléseit is. A 2270 (2016) sz. ENSZ-BT határozat továbbá megtiltja bármely olyan termék átadását vagy beszerzését is, amely hozzájárulhat a KNDK fegyveres erői operatív képességeinek fejlesztéséhez vagy olyan exporttevékenységhez, amely támogatja vagy fokozza valamely, a KNDK-n kívüli állam fegyveres erőinek operatív képességeit.

               (4)

               A 2270(2016) sz. ENSZ-BT határozat egyértelművé teszi, hogy a fegyverekhez kapcsolódó technikai segítségnyújtás tilalmának értelmében a tagállamok nem fogadhatnak oktatókat, tanácsadókat vagy egyéb tisztviselőket abból a célból, hogy azok katonai, félkatonai vagy rendőri jellegű képzéseket tartsanak.

               (5)

               A 2270 (2016) sz. ENSZ-BT határozat értelmében bizonyos termékek átadására, beszerzésére, illetve az ezekhez kapcsolódó technikai segítségnyújtásra vonatkozó tilalom kiterjed az ilyen termékeknek javítás, szervízelés, felújítás, tesztelés, műszaki visszafejtés vagy értékesítés céljából a KNDK-ba történő szállítására is, függetlenül attól, hogy az adott termék tulajdonjoga, vagy az afölötti ellenőrzési jog átruházásra kerül-e; a határozat kiemeli továbbá, hogy a vízumtilalmi intézkedések az említett célokból utazó személyekre is alkalmazni kell.

               (6)

               A 2270 (2016) sz. ENSZ-BT határozat kibővíti a vagyoni eszközök befagyasztása és a vízumtilalmi intézkedések hatálya alá tartozó személyek és szervezetek jegyzékét, valamint kiterjeszti a vagyoni eszközök befagyasztását a KNDK kormányának és a Koreai Munkáspártnak a szervezeteire is, amennyiben a tagállam úgy ítéli meg, hogy a szóban forgó vagyoni eszközök a KNDK ballisztikus rakétákkal kapcsolatos vagy nukleáris programjaihoz, illetve az ENSZ BT 1718 (2006), 1874 (2009), 2087 (2013), 2094 (2013) vagy 2270 (2016) sz. határozatával betiltott egyéb tevékenységekhez kötődnek.

               (7)

               Az ENSZ BT a 2270 (2016) sz. határozatban aggodalmát fejezi ki amiatt, hogy a KNDK visszaél a diplomáciai kapcsolatokról és a konzuli kapcsolatokról szóló bécsi egyezményekben meghatározott kiváltságokkal és mentességekkel, ezért az ENSZ BT további intézkedések foganatosításáról határoz annak megakadályozása érdekében, hogy a KNDK diplomatái, kormányképviselői vagy harmadik országbeli személyek a jegyzéken szereplő t személyek vagy szervezetek nevében vagy irányításával járjanak el vagy tiltott tevékenységet végezzenek.

               (8)

               A 2270 (2016) sz. ENSZ-BT határozat egyértelműsíti az államok kötelezettségeit a téren, hogy megakadályozzák a KNDK állampolgárainak bizonyos érzékeny témákat érintő speciális képzésekben való részvételét.

               (9)

               A 2270 (2016) sz. ENSZ-BT határozat ezenfelül kiterjeszti a közlekedési, illetve a pénzügyi ágazatra vonatkozó intézkedések hatályát.

               (10)

               A 2270 (2016) sz. ENSZ-BT határozat megtiltja bizonyos ásványok beszerzését és a légijármű-üzemanyagok kivitelét.

               (11)

               A 2270 (2016) sz. ENSZ-BT határozat további tilalmakat vezet be a KNDK-val folytatott kereskedelem pénzügyi támogatására vonatkozóan.

               (12)

               A 2270 (2016) sz. ENSZ-BT határozat emlékeztet arra, hogy a Pénzügyi Akció Munkacsoport (FATF) felszólította az államokat, hogy vezessenek be fokozott átvilágítási, illetve ellenintézkedéseket annak érdekében, hogy a KNDK által folytatott tiltott pénzügyi tevékenységgel szemben védjék a joghatóságuk alatt álló területeket, valamint felszólította az államokat arra, hogy alkalmazzák a 7. FATF-ajánlást, a kapcsolódó értelmező közleménnyel és egyéb iránymutatásokkal egyetemben a proliferációval kapcsolatos célzott pénzügyi szankciók hatékony végrehajtása céljából.

               (13)

               Az ENSZ BT a 2270 (2016) sz. határozatban kiemeli, hogy a határozatban foglalt intézkedéseknek nem célja, hogy hátrányosan érintse a KNDK polgári lakosságának humanitárius helyzetét, sem pedig az olyan tevékenységeket, melyeket nem tiltanak vonatkozó ENSZ-BT határozatok; nem céljuk továbbá akadályozni a KNDK területén az ország polgári lakosságának támogatást és segítséget nyújtó nemzetközi, illetve nem kormányzati szervezetek tevékenységét sem.

               (14)

               Az ENSZ BT a 2270 (2016) sz. határozatban kifejezi elkötelezettségét a helyzet békés, diplomáciai és politikai jellegű megoldása mellett, továbbá ismételten megerősíti, hogy támogatja a hatoldalú megbeszélések folyamatát, valamint a megbeszélések folytatására szólítja fel a feleket.

               (15)

               A 2270 (2016) sz. ENSZ-BT határozat értelmében a KNDK tevékenységét folyamatosan figyelemmel kell kísérni, az ENSZ BT pedig készen áll arra, hogy annak függvényében, hogy a KNDK betartja-e kötelezettségeit, szükség szerint megerősítse, módosítsa, felfüggessze vagy feloldja a vonatkozó intézkedéseket, valamint elkötelezett amellett, hogy további jelentős intézkedéseket vezessen be, amennyiben a KNDK újabb kísérleti atomrobbantást vagy műholdfellövést hajt végre.

               (16)

               Az e határozatban foglalt egyes intézkedések végrehajtásához az Unió további fellépése szükséges.

               (17)

               A 2013/183/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2013/183/KKBP tanácsi határozat a következőképpen módosul:

               1.

               Az 1. cikk (1) bekezdésének e) pontja helyébe a következő szöveg lép:

                           „e)

                           minden más termék, amely hozzájárulhat a KNDK nukleáris, ballisztikus rakétákkal vagy egyéb tömegpusztító fegyverekkel kapcsolatos programjaihoz, illetve az 1718 (2006), az 1874 (2009), a 2087 (2013), a 2094 (2013) vagy a 2270 (2016) ENSZ BT-határozat vagy az e határozat által tiltott tevékenységekhez, illetve az említett ENSZ BT-határozatok vagy az e határozat által előírt intézkedések megkerüléséhez. Az Unió megteszi a szükséges intézkedéseket annak érdekében, hogy meghatározza az e rendelkezés hatálya alá tartozó termékek körét.”

               2.

               Az 1. cikk (1) bekezdése a következő ponttal egészül ki:

                           „f)

                           bármely egyéb olyan termék – kivéve az élelmiszereket és a gyógyszereket – amelyről a tagállam megállapította, hogy közvetlenül hozzájárulhat a KNDK fegyveres erői operatív képességeinek fejlesztéséhez vagy olyan exporttevékenységhez, amely támogatja vagy fokozza valamely, a KNDK-n kívüli állam fegyveres erőinek operatív képességeit.”

               3.

               A határozat a következő cikkel egészül ki:
               „1a. cikk
               (1)   Az 1. cikk (1) bekezdésének f) pontjában említett intézkedések nem alkalmazandók azon termékek szolgáltatására, értékesítésére, átadására, illetve beszerzésére, melyek esetében

                           a)

                           a tagállam megállapította, hogy a szóban forgó tevékenység kizárólag humanitárius, illetve megélhetési célokat szolgál, nem pedig KNDK-beli személyek vagy szervezetek jövedelemszerzési céljait, valamint nem kapcsolódik az 1718 (2006), az 1874 (2009), a 2087 (2013), a 2094 (2013), vagy a 2270 (2016) ENSZ BT-határozat, illetve ezen határozat értelmében tiltott tevékenységekhez, amennyiben a tagállam előzetesen értesíti a szankcióbizottságot ezen megállapításáról és arról, hogy milyen intézkedéseket foganatosított a szóban forgó termékek ilyen célú felhasználásának megelőzése érdekében; vagy

                           b)

                           a szankcióbizottság eseti alapon megállapította, hogy egy adott szolgáltatási, értékesítési vagy átadási ügylet nem ellentétes az 1718 (2006), az 1874 (2009), a 2087 (2013), a 2094 (2013) vagy a 2270 (2016) sz. ENSZ BT-határozat céljaival.”

               4.

               A határozat a következő cikkel egészül ki:
               „2a. cikk
               Tilos a tagállamok állampolgárai részéről vagy a lobogójuk alatt közlekedő vízi vagy légi járművek felhasználásával aranyat, titánium- és vanádiumércet, valamint ritkaföldfémeket a KNDK-tól beszerezni, függetlenül attól, hogy azok származási helye a KNDK területén van-e. Az Unió megteszi a szükséges intézkedéseket annak érdekében, hogy meghatározza az e rendelkezés hatálya alá tartozó termékek körét.”

               5.

               A határozat a következő cikkekkel egészül ki:
               „4a. cikk
               (1)   Tilos a tagállamok állampolgárai részéről vagy a lobogójuk alatt közlekedő vízi vagy légi járművek felhasználásával szenet, vasat és vasércet a KNDK-tól beszerezni, függetlenül attól, hogy azok származási helye a KNDK területén van-e. Az Unió megteszi a szükséges intézkedéseket annak érdekében, hogy meghatározza az e rendelkezés hatálya alá tartozó termékek körét.
               (2)   Az (1) bekezdés nem alkalmazandó a szén beszerzésére, amennyiben a beszerzést végző tagállam hitelt érdemlően bizonyítja, hogy a szóban fogó szén nem a KNDK-ból származik, és kizárólag azért szállították keresztül a KNDK-n, hogy kivitelére Raszon kikötőjéből kerülhessen sor, amennyiben a tagállam ezen ügyletekről előre értesíti a szankcióbizottságot, és amennyiben ezen ügyletek nem termelnek bevételt a KNDK ballisztikus rakétákkal kapcsolatos vagy nukleáris programjai, illetve az ENSZ BT 1718 (2006), 1874 (2009), 2087 (2013), 2094 (2013) vagy 2270 (2016) sz. határozatával betiltott tevékenységei számára.
               (3)   Az (1) bekezdés nem alkalmazandó azon ügyletekre, amelyekről megállapították, hogy kizárólag megélhetési célokat szolgálnak és nem termelnek bevételt a KNDK ballisztikus rakétákkal kapcsolatos vagy nukleáris programjai, illetve az ENSZ BT 1718 (2006), 1874 (2009), 2087 (2013), 2094 (2013) vagy 2270 (2016) sz. határozatával vagy e határozattal betiltott tevékenységei számára.
               4b. cikk
               (1)   Tilos a tagállamok állampolgárai részéről vagy a tagállamok területén keresztül vagy a tagállamok területéről, illetve a lobogójuk alatt közlekedő vízi vagy légi járművek felhasználásával légijármű-üzemanyagot, ezen belül repülőbenzint, nafta-, illetve kerozin-típusú sugárhajtómű-tüzelőanyagot, valamint kerozin-típusú rakéta-hajtóanyagot a KNDK-ba közvetlenül vagy közvetve szolgáltatni, értékesíteni vagy átadni, függetlenül attól, hogy azok származási helye a tagállamok területén van-e.
               (2)   Az (1) bekezdés nem alkalmazandó, amennyiben a szankcióbizottság előzetesen különleges eseti elbírálás alapján jóváhagyta az ilyen, igazoltan alapvető humanitárius szükségletek kielégítését szolgáló termékeknek a KNDK részére történő átadását, és amennyiben a szállítás és felhasználás hatékony nyomon követése meghatározott rendelkezések szerint történik.
               (3)   Az (1) bekezdés nem alkalmazandó a KNDK-n kívüli polgári utasszállító légi járművek részére történő üzemanyag-értékesítésre vagy szolgáltatásra, amennyiben az üzemanyag kizárólag a KNDK-ba történő beutazáshoz, illetve az onnan való visszautazáshoz szükséges.”

               6.

               Az 5. cikk helyébe a következő szöveg lép:
               „5. cikk
               A tagállamok nem nyújtanak sem állami sem magánforrásokból pénzügyi támogatást a KNDK-val való kereskedelemhez az ilyen kereskedelemben érintett állampolgáraik vagy szervezeteik számára, beleértve az exporthiteleket, garanciákat és biztosításokat, amennyiben ez a pénzügyi támogatás hozzájárulhat a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaihoz vagy tevékenységeihez, illetve az 1718 (2006), az 1874 (2009), a 2087 (2013), a 2094 (2013) vagy a 2270 (2016) ENSZ BT-határozat vagy az e határozat által tiltott egyéb tevékenységekhez, illetve az említett ENSZ BT-határozatok vagy az e határozat által előírt intézkedések megkerüléséhez.”

               7.

               A 7. cikk (1) bekezdése helyébe a következő szöveg lép:
               „(1)   A KNDK nukleáris tevékenységekkel, ballisztikus rakétákkal és más tömegpusztító fegyverekkel kapcsolatos programjaihoz vagy tevékenységeihez vagy az 1718 (2006), az 1874 (2009), a 2087 (2013), 2094 (2013) vagy a 2270 (2016) sz. ENSZ BT-határozat, illetve az ezen határozat által tiltott tevékenységekhez, illetve az említett ENSZ BT-határozatok vagy az e határozat által előírt intézkedések megkerüléséhez esetlegesen hozzájáruló pénzügyi szolgáltatások nyújtásának, illetve ilyen célú pénzügyi vagy más eszközöknek vagy forrásoknak –ezen belül nagy mennyiségű készpénznek – a tagállamok területére, azon keresztül vagy onnan kiindulva, vagy a tagállamok állampolgárai vagy a jogrendjük alá tartozó jogalanyok, vagy a joghatóságuk alá tartozó személyek vagy pénzügyi intézmények által vagy részére történő átutalásának megakadályozása érdekében a tagállamok – nemzeti hatóságaikkal és jogszabályaikkal összhangban – fokozott felügyeletet gyakorolnak a joghatóságuk alá tartozó alábbi pénzügyi intézmények tevékenységei felett:

                           a)

                           a KNDK-ban székhellyel rendelkező bankok;

                           b)

                           a KNDK-ban székhellyel rendelkező bankoknak a tagállamok joghatósága alá tartozó fiókjai és leányvállalatai, a IV. mellékletben felsoroltak szerint;

                           c)

                           a KNDK-ban székhellyel rendelkező bankoknak a tagállamok joghatósága alá nem tartozó fiókjai és leányvállalatai, az V. mellékletben felsoroltak szerint; és

                           d)

                           olyan pénzügyi szervezetek, amelyek nem rendelkeznek székhellyel a KNDK-ban, és a tagállamok joghatósága alá sem tartoznak, de amelyek a KNDK-ban lakóhellyel, illetve székhellyel rendelkező személyek és szervezetek ellenőrzése alatt állnak, az V. mellékletben felsoroltak szerint;

                     a KNDK nukleáris tevékenységekkel, ballisztikus rakétákkal és más tömegpusztító fegyverekkel kapcsolatos programjaihoz vagy tevékenységeihez hozzájáruló említett tevékenységek elkerülése érdekében.”

               8.

               A 8. cikk helyébe a következő szöveg lép:
               „8. cikk
               (1)   A KNDK-beli bankok – ideértve a KNDK Központi Bankját, annak fiókjait, leányvállalatait és képviseleti irodáit is – és a 7. cikk (1) bekezdésében említett egyéb pénzügyi szervezetek nem nyithatnak sem fiókokat, sem leányvállalatokat, sem képviseleti irodákat a tagállamok területén.
               (2)   A meglévő fiókokat, leányvállalatokat és képviseleti irodákat az ENSZ BT 2270 (2016) sz. határozatának elfogadását követő kilencven napon belül be kell zárni.
               (3)   A KNDK-beli bankok – ideértve a KNDK Központi Bankját, annak fiókjait és leányvállalatait is –, továbbá a 7. cikk (1) bekezdésében említett egyéb pénzügyi szervezetek

                           a)

                           nem hozhatnak létre új vegyes vállalatokat a tagállamok joghatósága alá tartozó bankokkal;

                           b)

                           nem szerezhetnek tulajdoni részesedést a tagállamok joghatósága alá tartozó bankokban;

                           c)

                           nem alakíthatnak ki és nem tarthatnak fenn levelezőbanki kapcsolatot a tagállamok joghatósága alá tartozó bankokkal;

                     kivéve, ha a szankcióbizottság előzetesen jóváhagyta az a), b) és c) pontban említett tranzakciókat.
               (4)   A meglévő vegyes vállalatokat, tulajdoni részesedéseket és a KNDK-beli bankokkal már fennálló levelezőbanki kapcsolatokat az ENSZ BT 2270 (2016) sz. határozatának elfogadását követő kilencven napon belül meg kell szüntetni.
               (5)   A tagállamok területén található, illetve a joghatóságuk alá tartozó pénzügyi intézmények számára tilos a KNDK-ban képviseleti irodákat, leányvállalatokat, fiókokat vagy bankszámlákat nyitni.
               (6)   Az ENSZ BT 2270 (2016) határozat elfogadásától számított kilencven napon belül be kell zárni a meglévő képviseleti irodákat, leányvállalatokat vagy bankszámlákat a KNDK-ban, amennyiben az érintett tagállam olyan hiteles információval rendelkezik, amely alapján alapos okkal feltételezhető, hogy az említett pénzügyi szolgáltatások hozzájárulhatnak a KNDK ballisztikus rakétákkal kapcsolatos vagy nukleáris programjaihoz, illetve az ENSZ BT 1718 (2006), 1874 (2009), 2087 (2013), 2094 (2013) vagy 2270 (2016) sz. határozatával betiltott egyéb tevékenységekhez.
               (7)   A (6) bekezdés nem alkalmazandó, ha a szankcióbizottság eseti alapon úgy dönt, hogy a KNDK-ban az említett irodák, leányvállalatok vagy bankszámlák humanitárius segítségnyújtáshoz; a diplomáciai képviseletek által a diplomáciai kapcsolatokról szóló bécsi egyezmény alapján végzett tevékenységekhez; az ENSZ, annak szakosított szervei vagy a kapcsolódó szervezetek által végzett tevékenységekhez; illetve az ENSZ BT 1718 (2006), 1874 (2009), 2087 (2013), 2094 (2013) vagy 2270 (2016) sz. határozatával összhangban lévő bármely más tevékenységhez szükségesek.”

               9.

               A 10. cikk (1) bekezdésének helyébe a következő szöveg lép:
               „(1)   Annak biztosítása érdekében, hogy a járművekről ne kerüljön sor egyes termékeknek az 1718 (2006), 1874 (2009), 2087 (2013), 2094 (2013) és 2270 (2016) sz. ENSZ BT-határozatot megsértő átadására, a tagállamok nemzeti hatóságaikkal és jogszabályaikkal összhangban és a nemzetközi jognak megfelelően, beleértve a diplomáciai és a konzuli kapcsolatokról szóló bécsi egyezményeket is, ellenőrzik az összes olyan rakományt, amely a területükön – a repülőtereket, a tengeri kikötőket és a szabadkereskedelmi övezeteket is beleértve – található vagy azon áthalad és a KNDK-ból indul, illetve oda tart, amelynek szállítását a KNDK vagy annak egy állampolgára, az előbbiek nevében vagy az irányítása szerint eljáró személyek és szervezetek, illetve az I. mellékletben szereplő személyek vagy szervezetek közvetítik vagy bonyolítják, vagy amelyet a KNDK lobogója alatt közlekedő légi járművel vagy tengeri hajóval szállítanak.”

               10.

               A 10. cikk a következő bekezdéssel egészül ki:
               „(1a)   A tagállamok nemzeti hatóságaikkal és jogszabályaikkal összhangban és a nemzetközi jognak, beleértve a diplomáciai és a konzuli kapcsolatokról szóló bécsi egyezményeket is, megfelelően ellenőrzik az összes olyan rakományt, amely a területükön – a repülőtereket és a tengeri kikötőket is beleértve – található vagy azon áthalad és a KNDK-ból indul, illetve oda tart, vagy amelynek szállítását a KNDK vagy annak egy állampolgára, vagy az előbbiek nevében eljáró személyek és szervezetek közvetítik vagy bonyolítják, amennyiben a tagállamok olyan információval rendelkeznek, amely alapján okkal feltételezhető, hogy a rakomány olyan termékeket tartalmaz, melyek szolgáltatása, értékesítése, átadása vagy kivitele e határozat értelmében tilos.”

               11.

               A 11. cikk helyébe a következő szöveg lép:
               „11. cikk
               (1)   A tagállamok megtagadják a területükön való le- és felszállásra és a területük feletti repülésre vonatkozó engedélyt minden repülőgéptől, amennyiben a birtokukban lévő információ alapján okkal feltételezhető, hogy a rakomány olyan termékeket tartalmaz, melyek szolgáltatása, értékesítése, átadása vagy kivitele az 1718 (2006), 1874 (2009), 2087 (2013), 2094 (2013) vagy 2270 (2016) sz. ENSZ BT-határozat vagy e határozat értelmében tilos.
               (2)   Kényszerleszállás vagy vizsgálat céljából történő leszállás esetén az (1) bekezdés nem alkalmazandó.”

               12.

               A határozat a következő cikkel egészül ki:
               „11a. cikk
               (1)   A tagállamok minden hajónak megtiltják a kikötőjükbe való belépést, amennyiben a birtokukban lévő információ alapján okkal feltételezhető, hogy a hajó közvetve vagy közvetlenül az I. mellékletben felsorolt valamely személy vagy szervezet tulajdonában vagy ellenőrzése alatt áll, vagy olyan rakományt szállít, amelynek szolgáltatása, értékesítése, átadása vagy kivitele az ENSZ BT 1718 (2006), 1874 (2009), 2087 (2013), 2094 (2013) vagy 2270 (2016) sz. határozatának értelmében tilos.
               (2)   Az (1) bekezdés nem alkalmazandó veszélyhelyzet vagy a kiinduló kikötőbe való visszatérés esetén, vizsgálat céljából történő belépés esetén, ha a szankcióbizottság előzetesen úgy határoz, hogy az ilyen belépés humanitárius célból vagy az ENSZ BT 2270 (2016) sz. határozatában foglalt célkitűzésekkel összhangban lévő más célból szükséges.”

               13.

               A határozat a következő cikkekkel egészül ki:
               „12a. cikk
               (1)   Tilos bérbe adni valamely állam lobogója alatt közlekedő hajókat vagy légi járműveket, illetve személyzeti szolgáltatást nyújtani egyrészt a KNDK-nak, az I. mellékletben felsorolt személyeknek vagy szervezeteknek, bármely más KNDK-beli szervezetnek, vagy más olyan személyeknek vagy szervezeteknek, amelyek a tagállam megítélése szerint hozzájárultak az 1718 (2006), 1874 (2009), 2087 (2013), 2094 (2013) vagy 2270 (2016) sz. ENSZ BT-határozatban foglalt szankciók megkerüléséhez, illetve az azokban foglalt rendelkezések megsértéséhez, másrészt az említett személyek és szerezetek nevében vagy irányításával eljáró személyeknek vagy szervezeteknek, valamint az említettek tulajdonában lévő vagy irányítása alatt álló szervezeteknek.
               (2)   Az (1) bekezdés nem alkalmazandó a bérbeadásra vagy a személyzeti szolgáltatás nyújtására, amennyiben az érintett tagállam eseti alapon előre értesítette a szankcióbizottságot, és számára egyrészt azt bizonyító információt szolgáltatott, hogy az említett tevékenységek kizárólag megélhetési célokat szolgálnak, és nem a KNDK-beli személyek vagy szervezetek jövedelemszerzési céljait, másrészt az annak megelőzése érdekében hozott intézkedésekre vonatkozó információt, hogy az említett tevékenységek hozzájáruljanak az ENSZ 1718 (2006), 1874 (2009), 2087 (2013), 2094 (2013) vagy 2270 (2016) sz. határozatában foglalt rendelkezések megsértéséhez.
               12b. cikk
               A tagállamok minden olyan hajót törölnek a nyilvántartásból, amelynek tulajdonosa vagy működtetője a KNDK, vagy amelynek személyzetét a KNDK biztosítja, és nem vesznek nyilvántartásba egy másik állam által a nyilvántartásból az ENSZ BT 2270 (2016) sz. határozatának 19. pontja alapján törölt hajót.
               12c. cikk
               (1)   Tilos a KNDK-ban hajókat nyilvántartásba venni, engedélyt szerezni ahhoz, hogy egy hajó a KNDK lobogóját használja, továbbá a KNDK lobogója alatt közlekedő hajót tulajdonolni, bérbe adni, működtetni, számára hajóosztályozást, tanúsítást vagy kapcsolódó szolgáltatást nyújtani, vagy rá biztosítást kötni.
               (2)   Az (1) bekezdés nem alkalmazandó azon tevékenységekre, amelyekről a szankcióbizottságot eseti alapon értesítették, feltéve, hogy az érintett tagállam olyan részletes adatokat szolgáltatott a tevékenységekre vonatkozóan, amelyek magukban foglalják egyrészt a tevékenységekben részt vevő személyek és szervezetek nevét, másrészt az azt bizonyító információt, hogy az említett tevékenységek kizárólag megélhetési célokat szolgálnak, és nem a KNDK-beli személyek vagy szervezetek jövedelemszerzési céljait, harmadrészt pedig az annak megelőzése érdekében hozott intézkedésekre vonatkozó információt, hogy az említett tevékenységek hozzájáruljanak az ENSZ 1718 (2006), 1874 (2009), 2087 (2013), 2094 (2013) vagy 2270 (2016) sz. határozatában foglalt rendelkezések megsértéséhez.”

               14.

               A 13. cikk (1) és (2) bekezdése helyébe a következő bekezdések lépnek:
               „(1)   A tagállamok megteszik a szükséges intézkedéseket annak érdekében, hogy megakadályozzák az alábbiak területükre történő belépését vagy azon való átutazását:

                           a)

                           a szankcióbizottság vagy a Biztonsági Tanács által jegyzékbe vett, az I. mellékletben felsorolt olyan személyek és családtagjaik – illetve a nevükben vagy az irányításuk szerint eljáró személyek –, akik felelősek a KNDK-nak a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaira vonatkozó politikájáért, beleértve annak támogatását vagy előmozdítását is;

                           b)

                           a II. mellékletben felsoroltak szerint, az I. mellékletben nem szereplő azon személyek:

                                       i.

                                       akik felelősek a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaiért, beleértve azok támogatását vagy előmozdítását is, illetve az említett személyek nevében vagy irányítása szerint eljáró személyek;

                                       ii.

                                       akik a KNDK nukleáris tevékenységekkel, ballisztikus rakétákkal és tömegpusztító fegyverekkel kapcsolatos programjaihoz esetlegesen hozzájáruló pénzügyi szolgáltatásokat nyújtanak, vagy ilyen célú pénzügyi vagy más eszközöket vagy forrásokat átutalnak a tagállamok területére, azon keresztül vagy onnan kiindulva, vagy a tagállamok állampolgárai vagy a tagállamok hatálya alá tartozó jogalanyok, vagy a területükön található személyek vagy pénzügyi intézmények bevonásával;

                                       iii.

                                       akik a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaihoz esetlegesen hozzájáruló fegyvereknek és mindennemű kapcsolódó anyagnak – többek között pénzügyi szolgáltatások nyújtása révén – a KNDK-ba vagy KNDK-ból, illetve termékeknek, anyagoknak, felszereléseknek, áruknak és technológiának a KNDK-ba való szállításában vesznek részt;

                           c)

                           az I. és a II. mellékletben szereplő személyek vagy szervezetek nevében vagy irányítása alatt dolgozó, az I. és a II. mellékletben nem szereplő személyek, illetve az 1718 (2006), az 1874 (2009), a 2087 (2013) vagy a 2094 (2013) ENSZ BT-határozat vagy e határozat szerinti szankciók megkerüléséhez, illetve az említett határozatokban vagy az e határozatban foglalt rendelkezések megsértéséhez hozzájáruló személyek, az e határozat III. mellékletben felsoroltak szerint.

                     (2)   Az (1) bekezdés a) pontját nem kell alkalmazni, ha a szankcióbizottság eseti alapon úgy dönt, hogy az ilyen utazás humanitárius okokból – beleértve a vallási kötelezettségeket is – indokolt, vagy ha a szankcióbizottság arra a következtetésre jut, hogy a mentesség megadása máskülönben előmozdítja az 1718 (2006), az 1874 (2009), a 2087 (2013), 2094 (2013) vagy a 2270 (2016) ENSZ BT-határozat céljainak megvalósítását.”

               15.

               A határozat a következő cikkekkel egészül ki:
               „14a. cikk
               (1)   A tagállamok – az alkalmazandó nemzeti és nemzetközi joggal összhangban – a KNDK-ba történő hazaszállítás céljából kiutasítják a területükről a KNDK azon diplomatáit, kormányképviselőit vagy kormányzati hatáskörben eljáró azon állampolgárait, akikről megállapítják, hogy az I. mellékletben szereplő személyeknek vagy szervezeteknek, illetve olyan személyeknek vagy szervezeteknek a nevében vagy irányítása alatt dolgoznak, akik segítik az 1718 (2006), 1874 (2009), 2087 (2013) 2094 (2013) vagy 2270 (2016) sz. ENSZ BT-határozatban foglalt szankciók megkerülését, illetve az azokban foglalt rendelkezések megsértését.
               (2)   Az (1) bekezdés nem alkalmazandó abban az esetben, ha a KNDK kormányának képviselői abból a célból utaznak át egy tagállam területén, hogy az Egyesült Nemzetek Szervezetének székházában vagy az ENSZ egyéb létesítményeiben ENSZ-ügyeket intézzenek.
               (3)   Az (1) bekezdés nem alkalmazandó, amennyiben egy személy jelenléte bírósági eljárás lefolytatásához vagy kizárólag orvosi, biztonsági vagy más humanitárius célból szükséges, vagy amennyiben a szankcióbizottság eseti alapon úgy döntött, hogy egy személy kitoloncolása ellentétes lenne az ENSZ BT 1718 (2006), 1874 (2009), 2087 (2013), 2094 (2013) és 2270 (2016) sz. határozatában foglalt célkitűzésekkel.
               14b. cikk
               (1)   A tagállamok az alkalmazandó nemzeti és nemzetközi joggal összhangban a személy állampolgársága szerinti államba történő hazaszállítás céljából kiutasítják a területükről azon harmadik országbeli állampolgárokat, akikről megállapítják, hogy az I. mellékletben szereplő személyek vagy szervezetek nevében vagy irányítása alatt dolgoznak, vagy segítik az 1718 (2006), 1874 (2009), 2087 (2013), 2094 (2013), vagy 2270 (2016) ENSZ BT-határozatban foglalt szankciók megkerülését, illetve az azokban foglalt rendelkezések megsértését.
               (2)   Az (1) bekezdés nem alkalmazandó, amennyiben egy személy jelenléte bírósági eljárás lefolytatásához vagy kizárólag orvosi, biztonsági vagy más humanitárius célból szükséges, vagy amennyiben a szankcióbizottság eseti alapon úgy döntött, hogy a személy kitoloncolása ellentétes lenne az ENSZ BT 1718 (2006), 1874 (2009), 2087 (2013), 2094 (2013) és 2270 (2016) sz. határozatában foglalt célkitűzésekkel.
               (3)   Az (1) bekezdés nem alkalmazandó abban az esetben, ha a KNDK kormányának képviselői abból a célból utaznak át egy tagállam területén, hogy az Egyesült Nemzetek Szervezetének székházában vagy az ENSZ egyéb létesítményeiben ENSZ-ügyeket intézzenek.”

               16.

               A 15. cikk (1) bekezdésének c) pontja helyébe a következő szöveg lép:

                           „c)

                           az I. és a II. mellékletben szereplő személyek és szervezetek nevében vagy irányítása alatt dolgozó, az I. és a II. mellékletben nem szereplő személyek és szervezetek, illetve az 1718 (2006), az 1874 (2009), a 2087 (2013), 2094 (2013) vagy 2270 (2016) ENSZ BT-határozat vagy e határozat szerinti szankciók megkerüléséhez, illetve az említett határozatokban vagy az e határozatban foglalt rendelkezések megsértéséhez hozzájáruló személyek, az e határozat III. mellékletben felsoroltak szerint.”

               17.

               A 15. cikk (1) bekezdése a következő ponttal egészül ki:

                           „d)

                           a KNDK kormányának vagy a Koreai Munkáspártnak a szervezetei, a nevükben vagy irányításuk szerint eljáró személyek vagy szervezetek, illetve a tulajdonukban lévő vagy ellenőrzésük alatt álló szervezetek, amennyiben a tagállam megállapítja, hogy az említettek kapcsolatban állnak a KNDK ballisztikus rakétákkal kapcsolatos vagy nukleáris programjaival, illetve az ENSZ BT 1718 (2006), 1874 (2009), 2087 (2013), 2094 (2013) vagy 2270 (2016) sz. határozatával betiltott tevékenységekkel.”

               18.

               A határozat a következő cikkekkel egészül ki:
               „15a. cikk
               A 15. cikk (1) bekezdésének d) pontja nem alkalmazandó az KNDK-nak az ENSZ, annak szakosított szervei és egyéb kapcsolódó szervezetek melletti képviseletei által és más diplomáciai vagy konzuli képviseletei által végzett olyan tevékenységeihez szükséges pénzeszközök, egyéb vagyoni értékek és gazdasági erőforrások tekintetében, amelyekről a szankcióbizottság előzetesen eseti alapon úgy döntött, hogy szükségesek a humanitárius segítségnyújtáshoz, a nukleáris leszereléshez vagy a 2270 (2016) sz. ENSZ BT-határozat célkitűzéseivel összhangban lévő egyéb célok teljesítéséhez.
               15b. cikk
               1.   Az I. mellékletben felsorolt szervezetek képviseleti irodáit be kell zárni.
               2.   Tilos az I. mellékletben felsorolt szervezetek, valamint az érdekükben vagy nevükben eljáró személyek vagy szervezetek közvetlen vagy közvetett részvétele vegyes vállalkozásokban vagy más vállalkozási formákban.”

               19.

               A 16. cikk helyébe a következő szöveg lép:
               „16. cikk
               A tagállamok megteszik az ahhoz szükséges intézkedéseket, hogy éberséget tanúsítsanak és megakadályozzák, hogy területükön vagy állampolgáraiktól a KNDK-beli állampolgárok olyan tudományágakkal kapcsolatos speciális oktatásban vagy képzésben részesüljenek – ideértve a magas szintű fizika, a magas szintű számítógépes szimuláció és a kapcsolódó informatika, a térinformatikai navigáció, a nukleáris technika, űrtechnológia, repüléstechnika és a kapcsolódó tudományágak terén nyújtott oktatást vagy képzést –, amelyek elősegítenék a KNDK-nak a nukleáris fegyverek elterjedésének veszélyével járó tevékenységeit és a nukleáris fegyverek hordozóeszközeinek fejlesztését.”

               20.

               A 17. cikk helyébe a következő szöveg lép:
               „17. cikk
               A tagállamok – a nemzetközi joggal összhangban – fokozott éberséget tanúsítanak a KNDK diplomáciai személyzetével kapcsolatban annak érdekében, hogy megakadályozzák, hogy e személyzet tagjai hozzájáruljanak a KNDK ballisztikus rakétákkal kapcsolatos vagy nukleáris programjaihoz, illetve az 1718 (2006), az 1874 (2009), a 2087 (2013), a 2094 (2013) és a 2270 (2016) ENSZ BT-határozat vagy az e határozat által tiltott tevékenységekhez, illetve az említett ENSZ BT-határozatok vagy az e határozat által előírt intézkedések megkerüléséhez.”

               21.

               A 18. cikk helyébe a következő szöveg lép:
               „18. cikk
               Nem teljesíthető semmiféle igény, többek között kártérítésre vagy kártalanításra irányuló, vagy egyéb hasonló jellegű igény sem, így például beszámítási igény, pénzbírság kiszabása iránti vagy garancia alapján keletkező igény, kötvény vagy pénzügyi garancia meghosszabbítása vagy kifizetése iránti igény, ideértve a hitellevelekből vagy hasonló instrumentumokból fakadó igényt, az I., a II. és a III. mellékletben felsorolt, jegyzékbe vett személyek vagy szervezetek, vagy bármely egyéb KNDK-beli személy vagy szervezet, köztük a KDNK kormánya, annak közigazgatási szervei, közjogi szervezetei, vállalatai és ügynökségei vagy ezeken keresztül, illetve javukra igényt érvényesíteni kívánó személyek vagy szervezetek számára olyan szerződésekkel vagy ügyletekkel kapcsolatban, amelyeknek a teljesítését közvetlenül vagy közvetve, részben vagy egészben érintették az 1718 (2006), 1874 (2009), 2087 (2013), 2094 (2013) és 2270 (2016) ENSZ BT-határozat értelmében elrendelt intézkedések, beleértve az Egyesült Nemzetek Biztonsági Tanácsa vonatkozó határozatainak vagy az e határozatban szereplő intézkedések végrehajtása értelmében, az azokban előírtak szerint, vagy azokkal összefüggésben az Unió vagy valamely tagállam által hozott intézkedéseket is.”

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. március 31-én.

            a Tanács részéről

            az elnök

         A.G. KOENDERS

      (1)  A Tanács 2013/183/KKBP határozata (2013. április 22.) a Koreai Népi Demokratikus Köztársasággal szembeni korlátozó intézkedésekről és a 2010/800/KKBP határozat hatályon kívül helyezéséről (HL L 111., 2013.4.23., 52. o.).